 

 *Pôdohospodárska platobná agentúra* **Európsky poľnohospodársky fond pre rozvoj vidieka:**

 Európa investuje do vidieckych oblastí

 **Európsky fond regionálneho rozvoja**

**VÝZVA NA PREDKLADANIE ŽIADOSTÍ O SCHVÁLENIE STRATÉGIE MIESTNEHO ROZVOJA VEDENÉHO KOMUNITOU A UDELENIE**

**ŠTATÚTOV Miestnych akčných skupín**

**Číslo výzvy: 20/PRV/2016**

Pôdohospodárska platobná agentúra, Dobrovičova 12, 815 26 Bratislava, IČO: 30 794 323 (ďalej len „PPA“) vyhlasuje v zmysle ustanovení § 17 v súvislosti s § 13, zákona
č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov a v súlade s platnou Príručkou pre žiadateľa

o poskytnutie nenávratného finančného príspevku z Programu rozvoja vidieka SR 2014 – 2020 pre podopatrenie 19.2 (ďalej len „Príručka“) a metodickým pokynom pre zapracovanie Dodatku č. 3 do stratégie CLLD **výzvu na predkladanie Žiadostí o schválenie stratégie miestneho rozvoja vedeného komunitou a udelenie štatútu Miestnej akčnej skupiny** (ďalej len „výzva“),

**pre opatrenie: 19 – Podpora na miestny rozvoj v rámci iniciatívy LEADER**

**podopatrenie: 19.2 – Podpora na vykonávanie operácií v rámci stratégie miestneho rozvoja vedeného komunitou**

**Dátum vyhlásenia výzvy: 20.10.2016 Dátum uzavretia výzvy: 02.12.2016**

1. **Formálne náležitosti výzvy**
	1. **Kontaktné údaje poskytovateľa a spôsob komunikácie s poskytovateľom:**

Žiadosti o poskytnutie informácií adresujte na kanceláriu generálneho riaditeľa PPA, Dobrovičova 12, 815 26 Bratislava. Prípadné informácie je možné získať na tel. č. 02/52733800, e–mail info@apa.sk alebo na adrese kancelárie generálneho riaditeľa PPA, Dobrovičova 12, 815 26 Bratislava. PPA bude reagovať na otázky, na ktoré je možné odpovedať informáciami zverejnenými na webovom sídle PPA len odkazmi na príslušné zverejnené dokumenty. V procese vyhodnocovania a schvaľovania Žiadostí o schválenie stratégie miestneho rozvoja vedeného komunitou a udelenie štatútu Miestnej akčnej skupiny PPA neposkytne informácie o stave ich vyhodnocovania. Výsledkom konania o Žiadosti o schválenie stratégie miestneho rozvoja vedeného komunitou a udelenie štatútu Miestnej akčnej skupiny bude rozhodnutie. Odpovede poskytnuté žiadateľovi telefonicky ústnou formou, pokiaľ neboli spracované do písomnej podoby, nemožno považovať za záväzné a žiadateľ sa na ne nemôže odvolať. PPA neposkytuje individuálne poradenstvo k výzve.

* 1. **Časový harmonogram konania o Žiadosti o schválenie stratégie miestneho rozvoja vedeného komunitou a udelenie štatútu Miestnej akčnej skupiny (ďalej len „ŽoSS\_MAS“)**

|  |  |
| --- | --- |
| **Podávanie a prijímanie ŽoSS\_MAS** | Od 20.10.2016 do 02.12.2016  |
| **Hodnotenie ŽoSS\_MAS** | Začína od posledného možného dátumu na doručenie ŽoSS\_MAS a končí dňom vydania rozhodnutia o schválení/neschválení ŽoSS\_MAS |
| **Počet podaných ŽoSS\_MAS v predmetnej výzve** | Menej ako 100 podaných ŽoSS\_MAS | Viac ako 100 a menej ako 300 podaných ŽoSS\_MAS | Viac ako 300 podaných ŽoSS\_MAS |
| **Vypracovanie potvrdenia o registrácii ŽoSS\_MAS** | Najneskôr do 30 pracovných dní od posledného možného dátumu na doručenie ŽoSS\_MAS  | Najneskôr do 40 pracovných dní od posledného možného dátumu na doručenie ŽoSS\_MAS  | Najneskôr do 60 pracovných dní od posledného možného dátumu na doručenie ŽoSS\_MAS  |
| **Výber ŽoSS\_MAS** | na základe sumárneho protokolu výberovej komisie zriadenej gestorom CLLD (Miestny rozvoj vedený komunitou) |
| **Vydanie rozhodnutia o schválení/neschválení ŽoSS\_MAS** | Najneskôr do 26.01.2017 | Najneskôr do 09.02.2017 | Najneskôr do 09.03.2017 |

* 1. **Výška finančnej alokácie na jednu ŽoSS\_MAS:**
		+ - Minimálna výška alokácie (fixná zložka) na jednu ŽoSS\_MAS je 1 600 000 EUR
			a maximálna výška alokácie (fixná a variabilná zložka) je v menej rozvinutom regióne 4 000 000 EUR (zdroje EÚ a štátny rozpočet) vo viac rozvinutom regióne je 3 500 000 EUR (zdroje EÚ a štátny rozpočet). Uvedená maximálna výška alokácie zahŕňa aj výdavky na chod MAS a animácie. Horná hranica poskytnutej variabilnej zložky sa stanovuje na maximálne 2 400 000 EUR pre 1 MAS v menej rozvinutom regióne a maximálne 1 900 000 EUR pre 1 MAS vo viac rozvinutom regióne. Podmienky a výpočet variabilnej zložky je uvedený v kapitole 6.4 Systému riadenia CLLD (LEADER a komunitný rozvoj) pre programové obdobie 2014 – 2020 v znení Dodatku č. 3.
* Celkové náklady na chod MAS a animácie (náklady na oživenie) nesmú presiahnuť 20 % celkových nákladov, ktoré vznikli v rámci implementácie stratégie CLLD. CLLD. Náklady súvisiace s oživovaním stratégie (animácie) musia tvoriť minimálne 15 % a maximálne 25 % z celkových výdavkov na chod MAS a animácie.
* V prípade zmiešaných MAS (zasahujúcich súčasne do územia viac rozvinutý región/ostatných regiónov a menej rozvinutého regiónu) je zdroje na operácie v rámci stratégie CLLD potrebné rozlíšiť podľa kategórie regiónu t.j. na menej rozvinutý a viac rozvinutý región/ostatný región, podľa toho, na území ktorého sa budú operácie realizovať. Chod MAS a animácie u zmiešaných MAS budú financované v rámci „PRV viac rozvinutý región/ostatný región“.
* Žiadateľ formou dodatku k Stratégii miestneho rozvoja vedeného komunitou (ďalej len „stratégia CLLD“) vykoná úpravu finančnej alokácie v rámci stratégie CLLD v súlade s Dodatkom č. 3, ktorým sa mení Systém riadenia CLLD (LEADER a komunitný rozvoj) pre programové obdobie 2014 – 2020 v znení Dodatku č.1 a
č. 2, kapitola 6.4 Pridelenie finančnej alokácie pre MAS. Žiadateľ pri úprave finančnej alokácie v rámci stratégie CLLD postupuje podľa Metodického pokynu pre zapracovanie Dodatku č. 3 do stratégie CLLD, ktorý je zverejnený na webovom sídle Ministerstva pôdohospodárstva a rozvoja vidieka SR.

Úprava finančnej alokácie v rámci stratégie CLLD sa vzťahuje na úpravu kapitoly 5, podkapitoly 5.2 Akčný plán a podkapitoly 5.3 Monitorovanie a hodnotenie stratégie CLLD a ďalej kapitoly 6. Finančný rámec. Žiadateľ pri úprave Akčného plánu, Monitorovania a hodnotenia stratégie CLLD a Finančného rámca stratégie CLLD musí zachovať splnenie nasledovných kritérií:

* rovnaké počty podopatrení PRV SR 2014 – 2020 a aktivít IROP (bodovacie kritérium C.2.1)
* správnosť vypracovania rozpočtu bez formálnych, logických, vecných, resp. súčtových chýb (bodovacie kritérium C.5)
* správnosť vypracovania rozpočtu bez formálnych, logických, vecných, resp. súčtových chýb (bodovacie kritérium C.5.1)
* rovnaký percentuálny podiel zamerania stratégie na neverejný sektor (bodovacie kritérium C.5.2)
* vyváženosť stratégie z hľadiska vyváženosti medzi PRV SR 2014 – 2020 a IROP (bodovacie kritérium C.5.3)
* rovnaký počet predpokladaných vytvorených pracovných miest (bodovacie kritérium C.6)
* MPRV SR odporúča, aby žiadatelia pri spracovaní úpravy finančnej alokácie v rámci stratégie CLLD brali do úvahy ciele akčných plánov prijatých v najmenej rozvinutých okresoch a podieľali sa na ich napĺňaní.
	1. **Indikatívna výška finančných prostriedkov určených na vyčerpanie vo výzvy**

Vzhľadom na multifondový charakter stratégií miestneho rozvoja vedeného komunitou je zabezpečené financovanie z dvoch fondov: Európskeho poľnohospodárskeho fondu pre rozvoj vidieka (ďalej len „EPFRV“) prostredníctvom PRV a Európskeho fondu regionálneho rozvoja prostredníctvom Integrovaného regionálneho operačného programu 2014 – 2020 (ďalej len „IROP“). Údaje sú uvádzané za zdroje EÚ (príslušný fond) a štátny rozpočet v členení na menej rozvinutý región a viac rozvinutý región.

|  |  |  |
| --- | --- | --- |
| **zdroj EÚ + štátny rozpočet** | **menej rozvinuté regióny** | **viac rozvinutý región/ostatné regióny** |
| **PRV** | 62 326 217,00 | 4 763 560,00 |
| **IROP** | 68 673 783,00 | 736 440,00 |
| **Spolu** | 131 000 000,00 | 5 500 000,00 |

* 1. **Miesto podania ŽoSS\_MAS:**

ŽoSS\_MAS sa podávajú poštou resp. inou prepravou (napr. zaslanie prostredníctvom kuriéra) alebo osobne v podateľni PPA na adrese: Pôdohospodárska platobná agentúra, Dobrovičova 12, 815 26 Bratislava, v čase v pondelok – štvrtok od 8.00 do 15.00 hod a v piatok od 8.00 do 12.00 hod.

* 1. **Ďalšie formálne náležitosti:**
* ŽoSS\_MAS sa podávajú a prijímajú v písomnej papierovej forme počas lehoty uvedenej v tejto výzve, a to na predpísanom tlačive „Formulár Žiadosti o schválenie stratégie miestneho rozvoja vedeného komunitou a udelenie štatútu Miestnej akčnej skupiny“, ktoré tvorí prílohu č. 5.1 tejto výzvy
* Žiadateľ môže podať v rámci tejto výzvy len jednu ŽoSS\_MAS.
* Žiadateľ je v zmysle § 19 ods. 4 zákona o príspevku poskytovanom z európskych štrukturálnych a investičných fondov a o zmene a doplnení niektorých zákonov povinný predložiť ŽoSS\_MAS riadne, včas a vo forme určenej poskytovateľom vo výzve.
* **ŽoSS\_MAS vrátane príloh je predložená riadne**, ak sú formulár ŽoSS\_MAS a prílohy vyplnené na počítači v slovenskom jazyku, resp. v prípade príloh predložených v inom ako slovenskom jazyku, je priložený preklad do slovenského jazyka. Preklad do slovenského jazyka sa nevyžaduje v prípade príloh, ktoré sú originálne vyhotovené v českom jazyku a sú vypracované vo formáte, ktorý umožňuje objektívne posúdenie obsahu ŽoSS\_MAS (t.j. čitateľnosť písma).
* **ŽoSS\_MAS** **je doručená včas**, ak je doručená v písomnej forme, vrátane CD/DVD nosiča osobne na PPA alebo odovzdaná na poštovú, resp. inú prepravu (napr. zaslanie prostredníctvom kuriéra) na adresu PPA stanovenú vo vyzve, a to najneskôr do dátumu uzatvorenia vyzvania. Za dátum doručenia ŽoSS\_MAS včas, sa považuje:
* v prípade osobného doručenia deň jej fyzického doručenia v písomnej forme na adresu PPA uvedenú vyššie. Podať ŽoSS\_MAS za MAS osobne do podateľne PPA je oprávnená akákoľvek osoba zastupujúca MAS.
* prípade zaslania poštou alebo kuriérom deň odovzdania ŽoSS\_MAS na takúto prepravu. PPA akceptuje uvedený dátum (obmedzuje maximálnu prípustnú lehotu prostredníctvom poštovej alebo inej prepravy ŽoSS\_MAS) iba v prípade, ak takto podané ŽoSS\_MAS boli prijaté z pošty podateľňou ústredia PPA najneskôr do 7. pracovného dňa (vrátane dňa podania ŽoSS\_MAS na pošte) od dátumu stanoveného ako posledný deň prijímania ŽoSS\_MAS (uzavretia výzvy).
* **ŽoSS\_MAS je doručená v určenej forme**, ak je vyplnený formulár ŽoSS\_MAS (v zmysle podmienok uvedených vo formulári ŽoSS\_MAS, ktorý je prílohou č. 5.1 výzvy) a zároveň formulár ŽoSS\_MAS a prílohy ŽoSS\_MAS  sú doručené v písomnej forme (1 originál ako aj na CD/DVD nosiči).
* V prípade, že ŽoSS\_MAS nebola doručená včas, riadne, v určenej forme, t.j. že nebol dodržaný rozhodujúci dátum lehoty určenej na predkladanie ŽoSS\_MAS vo výzve a/alebo ŽoSS\_MAS nebola doručená v určenej forme, PPA konanie zastaví a vydá Rozhodnutie o zastavení konania v znení § 20 ods. 2 zák. č. 292/2014 Z. z.
* ŽoSS\_MAS sa podávajú spolu so všetkými povinnými prílohami v zalepenej obálke/balíku. V ľavom hornom rohu obálky/balíka žiadateľ uvedie číslo tejto výzvy, názov opatrenia/podopatrenia, obchodné meno, IČO v pravom dolnom rohu obálky/balíka žiadateľ uvedie nápis „Neotvárať“
* ŽoSS\_MAS sa podávajú uložené spolu s povinnými prílohami v pevnom zakladacom šanóne ľubovoľnej farby. Prílohy sa do šanónu vkladajú zostupne, tzn. zhora nadol, pričom na vrchu bude formulár ŽoSS\_MAS a nasledovať budú povinné prílohy podľa poradia uvedeného v ŽoSS\_MAS. Každá príloha bude založená zvlášť vo fóliovom euroobale (ak technicky nie je možné v euroobale, použije sa iný vhodný spôsob podľa uváženia žiadateľa).
* ŽoSS\_MAS sa podávajú v jednom originálnom vyhotovení. ŽoSS\_MAS musia byť podpísané štatutárnym orgánom žiadateľa alebo osobou úradne splnomocnenou štatutárnym orgánom žiadateľa na mieste/miestach predpísaných vo formulári ŽoSS\_MAS
* Ak vzniknú pochybnosti o pravdivosti alebo úplnosti ŽoSS\_MAS alebo jej príloh, PPA tieto pochybnosti oznámi žiadateľovi a vyzve ho, aby sa k nim vyjadril.
* PPA registruje len kompletné ŽoSS\_MAS, t.j. ŽoSS\_MAS, ktoré obsahujú všetky povinné prílohy, uvedené vo formulári ŽoSS\_MAS, v časti „C Povinné prílohy projektu pri podaní Žiadosti o schválenie stratégie miestneho rozvoja vedeného komunitou a udelenie štatútu Miestnej akčnej skupiny, zoradené podľa predpísaného poradia. V prípade nesplnenia týchto podmienok nebudú ŽoSS\_MAS akceptované a PPA konanie o ŽoSS\_MAS zastaví a vydá Rozhodnutie o zastavení konania v znení § 20 ods. 2 zák. č. 292/2014 Z. z.
1. **Podmienky oprávnenosti ŽoSS\_MAS**
	1. **Oprávnenosť žiadateľa (prijímateľa)**

Oprávnení na podanie ŽoSS\_MAS sú:

Občianske združenie v zmysle zákona č. 83/1990 Zb. o združovaní občanov v znení neskorších predpisov, ktoré je založené a pracuje na princípoch LEADER a ktorému bola  vydaná hodnotiaca správa projektového zámeru na základe výzvy MPRV SR na predkladanie projektových zámerov v rámci Programu rozvoja vidieka SR 2014 – 2020, číslo výzvy 1MAS/PRV/2015.

* 1. **Oprávnenosť aktivít**

V rámci výzvy na predkladanie ŽoSS\_MAS sa neposudzuje oprávnenosť aktivít stratégií CLLD, tie boli posudzované v rámci výzvy MPRV SR na predkladanie projektových zámerov v rámci Programu rozvoja vidieka SR 2014 – 2020, číslo výzvy 1MAS/PRV/2015.

* 1. **Oprávnenosť výdavkov pre žiadateľa**

V rámci výzvy o schválenie ŽoSS\_MAS nevznikajú žiadne oprávnené výdavky.

* 1. **Oprávnenosť miesta realizácie projektu**

Celé územie Slovenska (NUTS I) – v súlade s podmienkami uvedenými v bode 2.5 Kritériá pre výber projektov, ktoré je rozdelené na menej rozvinuté regióny (mimo Bratislavského kraja) a viac rozvinutý región/ostatné regióny (Bratislavský kraj).

* 1. **Kritériá pre výber projektov**
		1. **Všeobecné kritériá poskytnutia príspevku**
			1. **Investície sa musia realizovať na území Slovenska, v prípade prístupu LEADER/CLLD na území príslušnej MAS**

 Nehnuteľnosti, ktoré sú predmetom projektu sa musia nachádzať na území SR, resp. príslušnej MAS, hnuteľné veci, ktoré sú predmetom projektu – stroje, technológie a pod. sa musia využívať na území SR resp. príslušnej MAS; v rámci výziev pre jednotlivé opatrenia sa môže v súlade s čl. 70 nariadenia Európskeho parlamentu a Rady (EÚ) č. 1303/2013 stanoviť, že niektoré aktivity neinvestičného charakteru môžu byť realizované aj mimo územia SR ale v rámci EÚ, napr. pri projektoch nadnárodnej spolupráce realizovaných miestnymi akčnými skupinami, pri vzdelávacích projektoch a pod. a mimo EÚ v prípade operácií, ktoré sa týkajú technickej pomoci alebo propagačných aktivít, ako aj v prípade projektov nadnárodnej spolupráce realizovaných miestnymi akčnými skupinami.

* + - 1. **Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie**

 § 8a ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Splátkový kalendár potvrdený veriteľom sa akceptuje.

* + - 1. **Žiadateľ nie je v likvidácii (netýka sa fyzických osôb uvedených v § 2 odseku 2. písmena b), d) zákona č.513/1991 Zb. Obchodný zákonník), nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku a neporušil v predchádzajúcich 3 rokoch zákaz nelegálneho zamestnávania.**

 § 8a ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

* + - 1. **Žiadateľ má vysporiadané finančné vzťahy so štátnym rozpočtom po lehote splatnosti, a nie je voči nemu vedený výkon rozhodnutia.**

 § 8a ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

 Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.

* + - 1. **Na operáciu možno poskytnúť podporu z jedného alebo viacerých EŠIF alebo z jedného alebo viacerých programov a z iných nástrojov EÚ za podmienky, že sa na výdavkovú položku, zahrnutú do žiadosti o platbu na úhradu jedným z EŠIF, neposkytla podpora z iného fondu alebo nástroja EÚ a SR, ani podpora z rovnakého fondu v rámci iného programu, ani podpora z rovnakého fondu v rámci toho istého programu, ani v rámci predchádzajúceho obdobia.**

 V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

 Čl. 65 ods. 11 nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa zrušuje nariadenie Rady (ES) č. 1083/2006.

* + - 1. **Každá investičná operácia, ak sa na ňu vzťahuje zákon č. 24/2006 Z. z. o posudzovaní vplyvov na životné prostredie, musí byť vopred posúdená na základe tohto zákona.**

 Čl. 45 ods. 1 nariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005). Pri ŽoNFP sa predkladá len stanovisko či podlieha posudzovaniu.

netýka sa tohto podopatrenia

* + - 1. **Žiadateľ musí postupovať pri obstarávaní tovarov, stavebných prác a služieb, ktoré sú financované z verejných prostriedkov, v súlade so zákonom č. 343/2015 Z. z. v znení neskorších predpisov.**

 Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v súvislosti s § 41 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

netýka sa tohto podopatrenia

* + - 1. **Žiadateľ musí zabezpečiť hospodárnosť, efektívnosť a účinnosť použitia verejných prostriedkov.**

 § 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Nepreukazuje sa pri paušálnych platbách.

* + - 1. **Žiadateľ musí dodržiavať princíp zákazu konfliktu záujmov v súlade so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.**

 § 46 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

* + - 1. **Operácie, ktoré budú financované z EPFRV, nesmú zahŕňať činnosti, ktoré boli súčasťou operácie, v prípade ktorej sa začalo alebo malo začať vymáhacie konanie v súlade s článkom 71 nariadenia Európskeho parlamentu a rady (EÚ) č. 1303/2013 po premiestnení výrobnej činnosti mimo EÚ.**

 V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

* + - 1. **Žiadateľ ani jeho štatutárny orgán, ani žiadny člen štatutárneho orgánu, ani prokurista/osoba splnomocnená zastupovať žiadateľa v konaní o ŽoNFP neboli právoplatne odsúdení za:**

**a) trestný čin korupcie (§261-263 Trestného zákona),**

**b) trestný čin poškodzovania finančných záujmov EÚ (§328-336 Trestného zákona),**

**c) trestný čin legalizácie príjmu z trestnej činnosti (§233-234 Trestného zákona),**

**d) trestný čin založenia, zosnovania a podporovania zločineckej skupiny (§296 Trestného zákona),**

**e) trestný čin machinácie pri verejnom obstarávaní a verejnej dražbe (§266-268 Trestného zákona).**

Nariadenie Komisie (ES, Euratom) č. 1302/2008 zo 17. decembra 2008 o centrálnej databáze vylúčených subjektov (ďalej len „Nariadenie o CED“).

* + - 1. **V prípade, že sa na dané činnosti vzťahujú pravidlá štátnej pomoci resp. pomoci de minimis, žiadateľ musí spĺňať podmienky vyplývajúce zo schém štátnej pomoci/pomoci de minimis.**

 Nariadenie Komisie (EÚ) č. 702/2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie; nariadenie Komisie (EÚ) č. 1407/2013 o uplatňovaní článkov 107 a 108 Zmluvy o fungovaní Európskej únie na pomoc de minimis.

 Nariadenie Komisie (EÚ) č. 651/2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 Zmluvy o fungovaní Európskej únie

 Podmienka je relevantná iba pre subjekty, ktoré sú v zmysle výzvy povinné preukázať splnenie tejto podmienky poskytnutia príspevku.

* + - 1. **Investícia musí byť v súlade s normami EÚ a SR, týkajúcimi sa danej investície.**

netýka sa tohto podopatrenia

* + 1. **Výberové kritériá**

Splnenie výberových kritérií pre výber projektov PPA overí výhradne na základe hodnotiacej správy projektového zámeru vypracovanej MPRV SR schválenej výberovou komisiou zriadenou gestorom CLLD, ktorá tvorí povinnú prílohu Žiadosti o schválenie stratégie miestneho rozvoja vedeného komunitou a udelenie štatútu Miestnej akčnej skupiny. V prípade potreby je PPA oprávnená vyžiadať záverečnú hodnotiacu správu projektového zámeru od MPRV SR a overiť splnenie výberových kritérií na základe nej.

1. Počet obyvateľov MAS je vyšší alebo rovný ako 10 000 a nižší alebo rovný ako 150 000 (údaje k 31.12. 2014).
2. Hustota obyvateľstva celého územia MAS nesmie byť vyššia ako 150 obyv./km2 – hustota sa vypočíta vydelením celkového počtu obyvateľov MAS celkovou rozlohou územia MAS (údaje k 31.12. 2014).
3. Minimálny počet obcí tvoriacich MAS je 7 (obce môžu byť zastúpené aj združením, príp. mikroregiónom). Ak je obec zastúpená združením, prípadne mikroregiónom, nemôže súčasne vystupovať ako samostatný člen MAS.
4. MAS má právnu subjektivitu, t.z. je zastúpená občianskym združením v zmysle zákona č. 83/1990 Zb. o združovaní občanov v znení neskorších predpisov.
5. MAS má vytvorenú minimálnu štruktúru orgánov a ich právomocí v súlade s kapitolou 6.1.4 Systému riadenia CLLD (LEADER a komunitný rozvoj) pre programové obdobie 2014 – 2020.
6. MAS je zoskupenie predstaviteľov verejných a súkromných miestnych spoločensko-hospodárskych záujmov, v ktorých na úrovni rozhodovania nemajú ani orgány verejnej moci, ani žiadna záujmová skupina viac ako 49 % hlasovacích práv.
7. Členovia MAS musia pôsobiť na území MAS, t.z. mať na území MAS trvalý alebo prechodný pobyt, sídlo alebo prevádzku.
8. Z podpory sú vylúčené krajské mestá s výnimkou mestských častí Bratislavy a Košíc do 5000 obyvateľov s vlastnými samosprávnymi orgánmi. Pozn.: Prímestskou časťou krajských miest sa rozumie mestská časť, ktorá je právnickou osobou v zmysle § 1a ods. 2 zákona č. 377/1990 Zb. o hlavnom meste Slovenskej republiky Bratislave alebo právnickou osobou v zmysle § 2 ods. 2 zákona č. 401/1990 Zb. o meste Košice, pokiaľ tieto nemajú viac ako 5 000 obyvateľov.
9. Z podpory sú vylúčené obce s počtom obyvateľov nad 20 000. Tieto môžu byť súčasťou MAS, ale nemôžu byť príjemcom podpory, apríjemcom podpory nie sú organizácie nimi zriadené (subjekty z ich území môžu byť príjemcom podpory).
10. MAS má vypracovanú stratégiu miestneho rozvoja vedeného komunitou (stratégia CLLD) s jasne formulovanými cieľmi a opatreniami, ktoré budú prispievať k podpore miestneho rozvoja. Stratégia obsahuje definované povinné časti a je vypracovaná v súlade s Metodickým pokynom na spracovanie stratégie CLLD.
11. Územie MAS, na ktoré sa vzťahuje stratégia CLLD, pokrýva súvislé územie ohraničujúce katastre všetkých zahrnutých obcí. Výnimkou je, ak je súvislosť územia prerušená vojenským obvodom.
12. Stratégia CLLD vypracovaná MAS je multifondová – zahŕňa opatrenia financované z EPFRV, ako aj z EFRR.
	1. **Princípy uplatnenia výberu:**

PPA pri schvaľovaní stratégií CLLD a udeľovaní štatútu jednotlivým MAS postupuje výhradne podľa sumárneho protokolu z ich výberu vypracovaného výberovou komisiou zriadenou gestorom CLLD a podľa poradia v ňom uvedenom. PPA po splnení podmienok tejto výzvy vydá v prvom rade rozhodnutia o schválení štatútu MAS jednotlivým MAS, ktoré obdržali pozitívnu hodnotiacu správu, v prípade zostatku finančnej alokácie následne podľa poradia uvedenom v sumárnom protokole z ich výberu aj MAS, ktorým bola vydaná negatívna hodnotiaca správa v dôsledku nedostatočnej finančnej alokácie.

* 1. **Spôsob financovania**

Neuplatňuje sa pre túto výzvu.

* 1. **Centrálna databáza vylúčených subjektov**
		1. Spravovanie Centrálnej databázy vylúčených subjektov (CED) zahŕňa spracúvanie osobných údajov (zber údajov, prenos údajov, registrácia varovaní o vylúčení, zostavy v databáze atď.). Výkonné orgány alebo subjekty a styčné miesto, ako aj ďalšie orgány, ktoré sa v SR podieľajú na evidencii údajov v CED (napr. Generálna prokuratúra SR), sú povinné dodržiavať pravidlá ochrany osobných údajov stanovené zákonom o ochrane osobných údajov. Tretím stranám, musia byť v najskoršej fáze procesu poskytovania finančných prostriedkov z fondov EÚ poskytnuté informácie v rozsahu:
			+ identifikačné údaje prevádzkovateľa databázy CED, ktorým je účtovník Európskej Komisie,
			+ zoznam spracúvaných údajov,
			+ účel spracúvania osobných údajov,
			+ subjekty, ktorým uvedené údaje budú poskytnuté alebo sprístupnené,
			+ poučenie o právach tretích osôb v súvislosti s ochranou osobných údajov.

Predbežná informácia pre žiadateľov o nenávratný finančný príspevok/o príspevok v zmysle čl. 13 Nariadenia Komisie (ES, Euratom) č. 1302/2008 o centrálnej databáze vylúčených subjektov tvorí Prílohu č. 5.2 tejto výzvy.

1. **Ďalšie podmienky schválenia ŽoSS\_MAS**
	* + - ŽoSS\_MAS musí byť kompletná po obsahovej stránke.
			- ŽoSS\_MAS nebude schválená v prípade, že žiadateľ uviedol nepravdivé čestné vyhlásenie žiadateľa o konflikte záujmov.
			- Žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu[[1]](#footnote-1)
			- PPA si vyhradzuje právo dodatočného vyžiadania ďalších informácií (objasnenia nezrovnalostí) od žiadateľa. Lehota na predloženie týchto informácií nesmie byť kratšia, ako 5 pracovných dní odo dňa doručenia výzvy osobne alebo poštou na adresu určenú vo výzve na doplnenie ďalších informácií, pričom pre posúdenie včasného doručenia chýbajúcich dokladov (údajov) platia rovnaké podmienky, ako pri prijímaní ŽoSS\_MAS.
2. **Zmeny vo výzve a zrušenie výzvy:**
	* 1. **Zmeny vo výzve:**
			+ PPA môže po zverejnení výzvy zmeniť formálne náležitosti výzvy vrátane jej príloh.
			+ PPA môže výzvu zmeniť vrátane jej príloh do termínu uzavretia výzvy, ak sa zmenou podstatným spôsobom nezmenia podmienky schválenia stratégie CLLD a podmienky udelenia štatútu MAS stanovené vo výzve, pričom následne termín uzavretia výzvy (v prípade potreby) primerane predĺži.
			+ PPA môže po zverejnení výzvy (aj po uzavretí výzvy) zmeniť formálne náležitosti výzvy, vrátane jej príloh. Pritom vždy posudzuje ich dopad z hľadiska zachovania princípov transparentnosti, rovnakého zaobchádzania a primeranosti. Zmeny formálnych náležitostí výzvy nemôžu mať za následok to, že by sa rozšíril alebo zúžil potenciálny okruh dotknutých žiadateľov alebo by sa takouto zmenou zasiahlo do práv a povinností potenciálnych alebo zúčastnených žiadateľov v rámci výzvy. V prípade potreby PPA môže (ale nemusí) predĺžiť lehotu na predkladanie ŽoSS\_MAS (ak tak urobí, predĺženie lehoty musí byť najmenej 7 pracovných dní). PPA nie je oprávnený skrátiť dĺžku vyhlásenej výzvy.
			+ PPA v prípade zmeny výzvy umožní žiadateľovi doplniť alebo zmeniť ŽoSS\_MAS podanú do termínu zmeny výzvy, ak ide o takú zmenu výzvy, ktorou môže byť skôr podaná ŽoSS\_MAS dotknutá, pričom určí primeranú lehotu na doplnenie alebo zmenu ŽoSS\_MAS.
			+ Zmenu výzvy nie je možné vykonať, ak ide o nasledovné podmienky schválenia stratégie CLLD a podmienky udelenia štatútu MAS: oprávnenosť žiadateľa, oprávnenosť partnera, oprávnenosť aktivít, oprávnenosť cieľovej skupiny, oprávnenosť miesta realizácie, spôsob financovania, kritériá na výber projektov.
			+ Zmeny výzvy a jej príloh, vrátane zdôvodnenia zmien budú zverejňované formou oznámenia na webovom sídle PPA: [http://www.apa.sk](http://www.apa.sk/).
		2. **Zrušenie výzvy:**
			+ PPA môže výzvu zrušiť do vydania prvého rozhodnutia o ŽoSS\_MAS, podanej na základe výzvy, ak dôjde k podstatnej zmene podmienok schválenia stratégie CLLD a podmienok udelenia štatútu MAS.
			+ PPA predloženú ŽoSS\_MAS podanú do dátumu zrušenia výzvy žiadateľovi vráti alebo o ŽoSS\_MAS rozhodne, ak je možné rozhodnúť podľa podmienok poskytnutia príspevku platných ku dňu predloženia ŽoSS\_MAS, pokiaľ už nebolo rozhodnuté.
			+ Zrušenie výzvy, vrátane zdôvodnenia zrušenia bude zverejnené formou oznámenia na webovom sídle PPA: [http://www.apa](http://www.apa/).sk.

V Bratislave 20.10.2016

 **Ing. Juraj Kožuch, PhD.**

 generálny riaditeľ

1. **Prílohy:**
	1. Žiadosť o schválenie stratégie miestneho rozvoja vedeného komunitou a udelenie štatútu Miestnej akčnej skupiny
	2. Predbežná informácia pre žiadateľov o nenávratný finančný príspevok/o príspevok v zmysle čl. 13 Nariadenia Komisie (ES, Euratom) č. 1302/2008 o centrálnej databáze vylúčených subjektov
	3. Identifikácia oblastí podpory, kde budú EŠIF a ostatné nástroje podpory použité synergickým a komplementárnym spôsobom
	4. Zoznam merateľných ukazovateľov
1. Zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov [↑](#footnote-ref-1)